Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 673

(2) Amennyiben azt a nemzeti jog előírja, a tiltó bírósági végzés nem teljesítése esetén – adott esetben – többször is bírságot vethetnek ki a végzésben foglaltak teljesítése érdekében. A Felek biztosítják továbbá, hogy a jogosultak kérelmezhessék a tiltó bírósági végzés kibocsátását olyan közvetítőkkel21 szemben, akiknek a szolgáltatásait szellemi tulajdonjog, kapcsolódó jogok, védjegy vagy földrajzi árujelző megsértése céljából egy harmadik fél igénybe veszi. E bekezdés alkalmazásában a „közvetítők” körét az egyes felek jogszabályai határozzák meg, de ide tartoznak azok, akik jogsértő termékeket kézbesítenek vagy forgalmaznak, és adott esetben ide tartoznak az online szolgáltatók is. EU/KR/hu 198 10.49. CIKK Alternatív intézkedések A Felek előírhatják, hogy – megfelelő esetekben, valamint azon személy kérésére, akire valószínűleg vonatkoznak a 10.47. és 10.48. cikkekben előírt intézkedések – az illetékes igazságszolgáltatási hatóság pénzügyi kártérítés fizetését rendelheti el a sértett fél számára a 10.47. és 10.48. cikkekben előírt intézkedések alkalmazása helyett, ha az érintett személy nem szándékosan és nem gondatlanul cselekedett, ha a szóban forgó intézkedések végrehajtása aránytalanul nagy kárt okozna számára, és ha a sértett félnek fizetett pénzügyi kártérítés elfogadható mértékűnek tűnik. 10.50. CIKK Kártérítés

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes